Tengku Adnan Tengku Mansor

Datuk Seri Utama Dr. **Tengku Adnan bin Tengku Mansor** (lahir pada tanggal 20 Disember 1950) merupakan ahli politik Malaysia dan bekas ahli Parlimen Putrajaya dari Pertubuhan Kebangsaan Melayu Bersatu (UMNO) yang juga merupakan parti terbesar dalam Barisan Nasional. Beliau adalah bekas Setiausaha Agung UMNO dan Bendahari Agung BN. Kini beliau ialah Bendahari Agung UMNO. Sebelum itu, beliau pernah menjawat sebagai Menteri Wilayah Persekutuan.

## Kehidupan awal

Beliau dilahirkan di Melaka. Beliau memperoleh Diploma Pentadbiran Perniagaan dari Institut Teknologi Mara (ITM), yang kini dikenali sebagai Universiti Teknologi Mara (UiTM) dan BBA dari Universiti California Selatan.

Tengku Adnan turut pernah memegang pelbagai jawatan penting dalam sektor korporat termasuk sebagai Pengarah dan Pengerusi Far East Asset (FEA) dan Pengerusi UNZA Holdings Bhd.

Hasil perkahwinannya dengan Datin Seri Enny Beatrice Ferlat Kusumo Anggraini, beliau dikurniakan 4 orang anak lelaki dan 5 orang anak perempuan.

## Politik

Tengku Adnan menyertai politik pada awal 1980-an. Antara jawatan penting yang pernah disandangnya dalam parti ialah Bendahari Pergerakan Pemuda UMNO pada 1988. Beliau mula dipilih sebagai ahli Majlis Tertinggi (MT) UMNO pada 1993, tetapi gagal mempertahankan jawatan itu pada 1996. Bagaimanapun, pada pemilihan parti pada September 2004, Tengku Adnan sekali lagi terpilih sebagai ahli Majlis Tertinggi UMNO. Tengku Adnan dilantik sebagai Pengerusi Perhubungan UMNO Wilayah Persekutuan pada Jun 2000. Pada 29 November 2001 beliau telah dilantik sebagai Pengerusi BN Wilayah Persekutuan.  Pada 2003 beliau dilantik sebagai Ketua UMNO Bahagian Putrajaya, selepas persempadanan semula sebelum menang tanpa bertanding jawatan itu pada pemilihan parti pada Jun 2004. Beliau memenangi kerusi Parlimen Putrajaya pada pilihan raya umum 21 Mac 2004 menewaskan Abdul Rahman Othman daripada Parti Keadilan. Kemudian, beliau dilantik sebagai Menteri Pelancongan, menggantikan Datuk Dr. Leo Michael Toyad pada 14 Februari 2006. Pada tahun 2008, beliau tersingkir daripada Kabinet dan digantikan oleh Azalina Othman Said.

## Pilihan raya umum

### Pilihan raya umum 2008
Dalam Pilihan Raya Umum Malaysia 2008, Tengku Adnan Bin Tengku Mansor bertanding menggunakan tiket Barisan Nasional . Beliau telah bertanding di kawasan parlimen Putrajaya, negeri Wilayah Persekutuan. Tengku Adnan Bin Tengku Mansor telah menang dengan mendapat undi sebanyak 4038. 

Calon lawan ialah Mohamad Noor Mohamad dari PAS, mendapat 1,304 undi - Kalah. Peratus pengundi yang keluar ialah  81 %. Undi rosak sebanyak  38. 

### Pilihan raya umum 2018
Datuk Seri Tengku Adnan Tengku Mansor berjaya mengekalkan kerusi Parlimen Putrajaya dalam Pilihan Raya Umum Ke-14 (PRU-14) apabila menang majoriti 3,372 undi.

Beliau memperoleh 12,148 manakala dua calon lain iaitu, Datuk Dr. Samsu Adabi Mamat (PKR) mendapat 8,776 undi manakala Zainal Abidin Kidam (Pas) 3,634 undi.

## Kontroversi
### Kontroversi klip video Lingam

Adnan dipanggil untuk memberi keterangan di hadapan Suruhanjaya Siasatan Diraja ke dalam klip video Lingam yang menyiasat dakwaan campur tangan haram dalam proses pelantikan hakim Malaysia yang didakwa berlaku pada tahun 2002. Pembentukan komisen itu adalah susulan kepada cadangan oleh panel tiga orang yang ditugaskan untuk menentukan kesahihan klip video perbualan telefon yang menimbulkan dakwaan.

Berikutan penemuan Suruhanjaya Diraja, kabinet Malaysia mengarahkan Peguam Negara supaya segera mengarahkan agensi untuk menyiasat dakwaan yang ditimbulkan terhadap enam individu terkenal yang dikenal pasti dalam klip video Lingam. Enam individu itu adalah bekas Perdana Menteri Tun Dr Mahathir Mohamad, ketua hakim Tun Mohd Eusoff Chin dan Tun Ahmad Fairuz Sheikh Abdul Halim, bekas Menteri di Jabatan Perdana Menteri Datuk Seri Adnan Mansor, hartawan Tan Sri Vincent Tan dan peguam terkenal, Datuk V. K. Lingam.

Terdapat sebab yang mencukupi untuk memohon Akta Hasutan 1948, Akta Pencegahan Rasuah 1961, Akta Profesion Undang-Undang 1976, Akta Rahsia Rasmi 1972 dan Kanun Keseksaan terhadap sesetengah individu utama yang terlibat, namun sejak kebelakangan ini, tiada tindakan telah yang diambil oleh kerajaan Barisan Nasional terhadap individu yang terlibat.

### Kontroversi blogger wanita

Adnan terlibat dalam kontroversi lain berkaitan dengan kenyataan yang dibuatnya tentang blogger wanita di mana dia dipetik sebagai memanggil blogger wanita adalah pembohong. Ini menyebabkan kegemparan di kalangan komuniti blogger dan menarik banyak tindak balas negatif. Beliau dipetik sebagai berkata dalam akhbar Cina Malaysia Sin Chew Daily dan harian berbahasa Inggeris Singapura, The Straits Times:

### Cadangan pengembangan Wilayah Persekutuan

Pada 1 Februari 2017, Tengku Adnan mengumumkan hasratnya untuk mengembangkan Wilayah Persekutuan untuk memasukkan Pulau Pinang, Langkawi dan sebahagian Melaka untuk membantu rakyat tanpa mengira bangsa dan untuk memastikan pembangunan yang sama. Ini menarik kritikan terutamanya dari kerajaan negeri Pulau Pinang dan beberapa pemimpin pembangkang.

### Kes rasuah

Tengku Adnan didakwa kerana menerima rasuah sebanyak RM3 juta daripada pemaju hartanah berhubung dengan fungsi rasminya sebagai Menteri Wilayah Persekutuan pada 16 November 2018.

### Gelaran Tengku
Beliau mendakwa keluarganya berasal dari Acheh, Indonesia dari kalangan pendakwah Islam. Penggunaan gelaran Tengku dipertikaikan kerana tiada gelaran Tengku untuk pahlawan bangsawan Acheh. Hanya gelaran Teuku atau Teungku untuk ulamak atau pendakwah yang hafaz Al Quran dan mempunyai ilmu agama yang tinggi. Ia dipertikaikan kebenarannya kerana menggunakan gelaran Tengku dan bukan Teuku atau Teungku seperti yang sepatutnya.

## Kehidupan peribadi
Tengku Adnan berkahwin dengan Datin Seri Utama Anggraini binti Sentiyaki. Mereka mempunyai dua anak lelaki dan empat anak perempuan antaranya Dr. Tengku Iqbal Munawir, Tengku Natasya Puteri, Dr. Tengku Muhammed Hafiz, Dr. Tengku Nadira Munawarah, Tengku Najwa Munawarah dan Tengku Nabila Puteri. Tengku Adnan juga mempunyai dua anak lelaki dan dua anak perempuan hasil perkahwinan terdahulu antaranya Tengku Daud, Tengku Balqish, Tengku Yazir dan Tengku Nadiah.

Anak perempuan beliau, Tengku Natasya Puteri berkahwin dengan *Tengku Arif Bendahara* Tengku Muhammad Iskandar Ri’ayatuddin Shah pada 24 Oktober 2024 di Balai Mahkota Istana Abdulaziz, Kuantan, Pahang.

## Keputusan pilihan raya

## Darjah kebesaran
*  :
**  Darjah Yang Mulia Setia Diraja Kedah (DSDK) – **Dato**' (1997)
* 
**  Darjah Seri Paduka Jiwa Mahkota Kelantan Yang Amat Mulia (Al-Ismaili I) (SJMK) - **Dato' ** (2003)
* 
**  Sri Sultan Ahmad Shah Pahang (SSAP) - **Dato' Sri** (2006)
**  Darjah Sri Indera Mahkota Pahang (SIMP) - **Dato' Indera** (2003)
**  Darjah Sri Sultan Ahmad Shah Pahang (DSAP) - **Dato' ** (1990)
**  Darjah Indera Mahkota Pahang (DIMP) - **Dato' ** (1988)
* 
**  Seri Panglima Darjah Kinabalu (SPDK) - **Datuk Seri Panglima** (2017)
* 
**  Seri Utama Mahkota Wilayah (SUMW) - **Datuk Seri Utama** (2011)
* 
**  Darjah Gemilang Seri Melaka (DGSM) - **Datuk Seri** (2005)
**  Darjah Mulia Seri Melaka (DMSM) - **Datuk** (2000)
* 
**  Panglima Jasa Negara (PJN) – **Datuk** (2000)
**  Kesatria Mangku Negara (1992)

## Lihat juga
* Analisis Prestasi Barisan Nasional 2008

## Rujukan

## Pautan luar
*Utusan Malaysia, 15 Februari 2006